**ZAPISNIK**

**8. SEJE STRATEŠKEGA SVETA ZA ZDRAVSTVO**

četrtek, 16. 3. 2023

Prisotni člani: dr. Erik Brecelj, dr. Peter Radšel, mag. Dorjan Marušič, dr. Grega Strban, mag. Egon Stopar, mag. Mira Šavora, dr. Valentina Prevolnik Rupel, Hajdi Kosednar, dr. Marko Jaklič, Anka Rode, dr. Igor Švab, mag. Dolores Kores, dr. Iztok Takač, Azra Herceg, mag. Ana Vodičar, Rok Ravnikar, Monika Ažman.

Odsotni: dr. Branko Gabrovec, mag. Alan Medveša, Tjaša Sobočan, dr. Radko Komadina, dr. Petra Došenović Bonča, mag. Gregor Cuzak, dr. Tit Albreht, dr. Vojko Flis.

Ostali prisotni: dr. Robert Golob, Danijel Bešič Loredan, Tamara Kozlovič, Vid Čopi, Nuša Kerč, Simona Pirnat Skeledžija, Erik Scheriani, Miha Mohorčič, Urška Štorman, Katja Šoštarič Likar.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 7. seje
3. Predstavitev dokumenta "Primarno zdravstveno in zobodravstveno varstvo SPVZ" (predstavi mag. Egon Stopar)
4. Potrditev dokumenta "Mnenje SSZ o predlaganem zakonu o ZZZS"
5. Predlogi za 9. sejo SSZ
6. Razno

**AD/1**

Predsednik strateškega sveta je predlagal zamenjavo obravnave 3. in 4. točke dnevnega reda.

**SKLEP št. 1:** Strateški svet je potrdil spremenjeni dnevni red.

**AD/2**

Strateški svet je potrdil zapisnik 7. seje Strateškega sveta za zdravstvo.

**SKLEP ŠT. 2:** Zapisnik 7. seje je potrjen.

**AD/3**

Dr. Grega Strban je pripravil mnenje glede delovne verzije izhodišč strukturnih sprememb ZZZS. Minister za zdravje Danijel Bešič Loredan je strateškemu svetu nato predstavil posodobljen koncept strukturnih sprememb ZZZS in izhodišča za digitalizacijo zdravstva, ki jih pripravljajo na ministrstvu za zdravje. Ministrstvo za zdravje do konca tedna pošlje že pripravljene dokumente z obeh področij, strateški svet pa se opredeli do vsebine.

**SKLEP ŠT. 3:** Strateški svet za zdravstvo je potrdil mnenje, ki ga je pripravil dr. Grega Strban glede strukturnih sprememb ZZZS.

**SKLEP ŠT. 4:** Strateški svet za zdravstvo najkasneje do 23. 3. 2023 pripravi mnenje glede vsebinskih izhodišč Ministrstva za zdravje za digitalizacijo zdravstva in strukturno prenovo ZZZS.

**AD/4**

V nadaljevanju je mag. Egon Stopar predstavil dokument, ki ga je pripravila delovna skupina za primarno zdravstvo. Skupaj z gospo Katjo Šoštarič Likar sta obnovila izzive, s katerimi se srečuje primarni zdravstveni nivo. Predstavljeni so bili strateški cilji na področju nujnih sprememb in ukrepov. Sledila je predstavitev predlogov ukrepov. V razpravi so člani sveta izpostavili svoje poglede na predstavljene rešitve. Zaradi izjemno obsežne vsebine bosta področji pediatrije in zobozdravstva obravnavani ločeno.

**SKLEP ŠT. 5**: Delovna skupina je pripravila zelo obsežen dokument, zato bodo v dveh tednih pripravili izbor predlogov na področju primarnega zdravstva, za katere so v skupini dosegli konsenz in jih je mogoče hitreje implementirati. Strateški svet bo nato izbor predlogov obravnaval na seji in se do njih opredelil.

**SKLEP ŠT. 6:** Zaradi izjemno obsežne vsebine bosta področji pediatrije in zobozdravstva obravnavani ločeno na eni od prihodnjih sej.

**SKLEP ŠT. 7**: Rok Ravnikar in dr. Igor Švab pripravita poziv RSK za družinsko medicino za pripravo smernic za telemedicino.

**AD/5**

Na naslednji seji bo Strateški svet za zdravstvo obravnaval upravljanje zdravstvenih zavodov.

Seja se je zaključila ob 19.40 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo